મુંબઈ, 13 : `હૉર્ન ઓકે પ્લીઝ' ફિલ્મના સેટ પર નાના પાટેકરે મારી સાથે અણછાજતું વર્તન કર્યું હતું એવો આરોપ અભિનેત્રી તનુશ્રી દત્તાએ કર્યો છે. મી ટુ નામની સોશિયલ મીડિયા પરની ચળવળ દરમિયાન તનુશ્રીને પ્રશ્ન પૂછવામાં આવ્યો ત્યારે તેણે નાના પાટેકર પર ગંભીર આક્ષેપ કર્યો હતો. જોકે નાના પાટેકરે એ આક્ષેપોને નકારી કાઢ્યા છે. એ દિવસે જે ફિલ્મના ગીતનું શૂટિંગ ચાલી રહ્યું હતું ત્યારે હકીકતમાં શું બન્યું હતું એની જાણ કરતાં સેટ પર હાજર રહેલા સ્પૉટબૉય રામદાસ બોર્ડે કહે છે કે નાના પાટેકરે બપોરે 12 વાગ્યે તનુશ્રી દત્તાને વૅનિટી વૅનમાં બોલાવી હતી ત્યાંથી મામલો બિચક્યો હતો.